Forsætisráðherra fræðir nemendur skólans um eldvarnir Katrín Jakobsdóttir forsætisráðherra mun fræða börn um eldvarnir heimilisins við opnun Eldvarnaátaks Landssambands slökkviliðs - og sjúkraflutningamanna ( LSS ) í Kópavogsskóla á morgun , fimmtudaginn 21. nóvember kl. 11 . Katrín mun jafnframt frumsýna nýja teiknimynd LSS um baráttu Loga og Glóðar við Brennu-Varg . Hún tekur einnig þátt í rýmingaræfingu í skólanum og fær að spreyta sig á að slökkva eld með slökkvitæki undir öruggri handleiðslu slökkviliðsmanns . Hún gerist í Bænum þar sem slökkviálfarnir og tvíburarnir Logi og Glóð hafa getið sér frægðar fyrir björgunarafrek sín með slökkviliðinu . Eldsvoðar hafa verið óvenju tíðir í aðdraganda jólanna og systkinin fer að gruna að brennuvargur sé á ferð . Farið er yfir helstu atriði eldvarna á heimilinu með börnunum , svo sem um nauðsyn þess að hafa reykskynjara , slökkvitæki og eldvarnateppi á heimilinu . Reynslan sýnir að þessir fræðslufundir með börnunum eru mjög áhrifrík leið til að fá þau og foreldra þeirra til að efla eldvarnir heima fyrir . Eftirtaldir fá sérstakar þakkir LSS fyrir stuðninginn við Eldvarnaátakið og gerð teiknimyndarinnar : Eignarhaldsfélagið Brunabótafélag Íslands , Slökkvilið höfuðborgarsvæðisins , VÍS hf. , Mannvirkjastofnun , Neyðarlínan , Slökkvilið Akureyrar , Brunavarnir Suðurnesja , Brunavarnir Árnessýslu og Slökkvilið Fjarðabyggðar .